มาแล้วโอทอปซิตี้ 2017+นิทรรศการ พ่อมดน้อย
วันเสาร์ที่ 16 ธันวาคม 2560 นับถอยหลังสู่วันส่งท้ายปีเก่าจากนี้ไปอีกแค่ 15 วัน 1 มกราคม 2561 วันขึ้นปีใหม่ก็จะมาเยือน,รายการ เสาร์สารพัน ชวนเที่ยวงานชวนอ่านหนังสือเสาร์นี้ขอทำตัวให้เข้าบรรยากาศ เชิญชวนท่านผู้อ่านไปเที่ยวงานใหญ่ OTOP CITY 2017 เพื่อช็อป ของขวัญ และ ของฝาก ปีใหม่คริสต์มาสหลากหลายจากชุมชนไทยทั่วประเทศ ตั้งแต่พรุ่งนี้ (อาทิตย์ 17 ธันวาคม) ไปจนถึงจันทร์หน้า (25 ธันวาคม) พบกับสินค้าโอทอประดับ มาสเตอร์พีซ ตั้งแต่ 3-5 ดาว เต็มเนื้อที่ 60,000 ตารางเมตร รวม 2,500 บูธ จัดโดย กรมพัฒนาชุมชน เจ้าเก่า ซึ่งมีอธิบดี อภิชาติ โตดิลกเวชช์ เป็นพ่องาน ณ อาคาร ชาเลนเจอร์ 1-3 อิมแพค เมืองทองธานี เช่นเคย,นี่ก็เริ่มพรุ่งนี้ (17 ธ.ค.) มหกรรมบันเทิงกึ่งนิทรรศการจากวอร์เนอร์ บราเดอร์ฯ เจ้าของงานทัวร์นานาชาติ Harry Potter : The Exhibition จะมาปักหมุดที่ สยามพารากอน ในชุด Christmas in The Wizard World ยกเมืองแห่งเวทมนตร์ และสารพัดสินค้าเวทมนตร์ ตลอดจนของที่ระลึกจากภาพยนตร์ดัง แฮร์รี่ พอตเตอร์ มาให้ช็อปอย่างจุใจ ข้ามปีใหม่ไปจนถึง 2 มี.ค. ชมนิทรรศการตระการตาและมุมถ่ายรูปเช็กอินสุดฮิต แฟนๆ พ่อมดน้อย ห้ามพลาด,ไปที่ต่างจังหวัดกันบ้าง เดอะมอลล์ โคราช สร้างปรากฏการณ์สวยงามของทุ่งดอกไม้ที่สามารถเปลี่ยนสีได้กว่า 10,000 ดอก สุดอลังการ พร้อมด้วยประติมากรรมสุนัขยักษ์สูงกว่า 4 เมตร ต้อนรับปีจอ ซึ่งจะเป็นแลนด์มาร์กใหม่ใจกลางโคราช และนำเสนอความบันเทิงเต็มพิกัดจากดาราดังทั่วไทยที่จะทยอยไปร้องเพลงโชว์ตัวถึงเมืองย่าโม--งานเริ่มมาหลายวันแล้ว และจะมีเรื่อยไปจนถึง 1 มกราคม ศกหน้า,ร่วมขบวนของขวัญปีใหม่กับเขาด้วยเหมือนกัน พาย เฟสซ์ (Pie Face) พายสูตรลับอารมณ์ดีจากออสเตรเลีย จัดกระเช้าปีใหม่ ราคาประหยัด ส่วน ซินนาบอน แบรนด์ขนมอบชื่อดังก็ร่วมด้วยในราคาที่ไม่แพงเกินไป คนชอบของหวานจะซื้อเป็นของขวัญให้คนอื่น หรือจะซื้อให้ตนเอง เชิญแวะหาข้อมูลได้ที่ร้านจำหน่ายตามห้างต่างๆ,โครงการ สารานุกรมไทยสำหรับเยาวชน โดยพระราชประสงค์ในหลวง ร.9 จัดทำหนังสือสารานุกรมไทยฉบับเทิดพระเกียรติ ธรรมิกราชาธิคุณ แล้วเสร็จพร้อมจำหน่ายเป็นพ็อกเกตบุ๊ก 280 หน้า ราคาเล่มละ 160 บาท บวกค่าส่งเล่มละ 50 บาท รวบรวมหลักธรรมที่ในหลวง ร.9 ทรงยึดถือบวกกับพระราชกรณียกิจด้านสืบสานวัฒนธรรมและขนบประเพณีและพระราชพิธีในพระองค์ท่าน มีจำหน่ายตามร้านหนังสือใหญ่ของทุกจังหวัด หรือค้นหารายละเอียดเพื่อสั่งซื้อโดยตรงได้ที่ ,www.saranukromthai.or.th, และโทรศัพท์ 0-2280-6515, 0-2280-6541 ต่อ 117, 128 ฝ่ายจัดจำหน่าย,ข่าวหนังสือเสาร์นี้ ขอเริ่มด้วยผลงานชิ้นสุดท้ายของ หวงอี้ สุดยอดนักเขียนกำลังภายในผู้ล่วงลับ เหยี่ยวมารสยบสิบทิศ ภาค 3 ภาคจบสมบูรณ์ของเหยี่ยวมารสะท้านสิบทิศ เล่ม 22 ซึ่งมีถ้อยคำกำกับไว้ด้วยว่า ฉบับสุดท้าย เล่มจบที่ยังไม่จบ เพราะท่านแต่งไว้เท่านี้เอง ใครซื้อเล่มนี้จะมีภาพวาดโปสต์การ์ดฝีมือหวงอี้แถมให้ด้วย พร้อมบันทึกจากใจของ น.นพรัตน์ ผู้แปล ถึงปรมาจารย์ที่จากไป,เล่มอื่นขอแนะนำ บันทึกปิ่น นวนิยายยอดนิยมอันดับ 1 ของแผ่นดินใหญ่ และไต้หวัน ถึงขนาดนำไปสร้างเป็นซีรีส์ทีวีแล้ว แต่งโดย เช่อเช่อชิงหาน แปลโดย อรจิรา สยามอินเตอร์ฯเช่นกัน เล่ม 1 วางร้านมาแล้วหลายวัน--อยากให้ลูกหลานเก่งวิทย์เก่งคณิต ลองแวะร้านหนังสือถามหา เก่งวิทย์ (คณิต) ด้วยตัวเอง จนครูตกใจ หนังสือที่ครูเกาหลีได้ 239 คนแนะนำ แปลและพิมพ์ภาษาไทยโดยทีมงาน นานมีบุ๊คส์--ส่วน 2 เล่มนี้เป็นหนังสือสำหรับเด็กอนุบาล จาก แปลนฟอร์คิดส์ ชุดนิทานเพื่อนรัก แตะดวงดาวพราวฟ้า และ โรงแรมจำศีล เรื่องฝรั่งแปลโดย น้า นกฮูก--ส่งท้ายของส่งท้ายด้วยนิตยสารที่ยังยืนหยัดอยู่ได้ ท่ามกลางการล้มหายตายจาก--ขอให้กำลังใจ บ้านและสวน ซีเคร็ต ชีวจิต ของเครืออมรินทร์ ศิลปวัฒนธรรม ของเครือมติชนที่ยังมีส่งมาให้อ่านโดยไม่ขาดสาย รวมทั้งนิตยสาร สารคดี ของ วิริยธุรกิจ ที่เพิ่งส่งเล่มพฤศจิกายนมาถึงในชื่อ ตุลาอาดูร บันทึกความอาดูรของคนไทยในพระราชพิธีถวายพระเพลิงพระบรมศพ ร.9 ที่สมบูรณ์แบบ สมควรแก่การเก็บไว้เป็นหนึ่งในเอกสารจารึกแผ่นดิน.,ซูม
รายการ เสาร์สารพัน ชวนเที่ยวงานชวนอ่านหนังสือเสาร์นี้ขอทำตัวให้เข้าบรรยากาศ เชิญชวนท่านผู้อ่านไปเที่ยวงานใหญ่ OTOP CITY 2017 เพื่อช็อป ของขวัญ และ ของฝาก ปีใหม่คริสต์มาสหลากหลายจากชุมชนไทยทั่วประเทศ
เสาร์สารพัน,ของขวัญ,ของฝาก,เหะหะพาที,ซูม